***Приложение №1***

***Обособена позиция 3***

**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ 3: „КИБЕРСИГУРНОСТ И ВЪЗМОЖНОСТИ ЗА ПРИЛОЖЕНИЕ НА ИНОВАТИВНИ ТЕХНОЛОГИИ В РАБОТАТА НА ДЪРЖАВНАТА АДМИНИСТРАЦИЯ В БЪЛГАРИЯ“**

**I. Предмет на поръчката по Обособена позиция 3**

Предметът на Обособена позиция 3 е разработване на изследване на тема: **„Киберсигурност и възможности за приложение на иновативни технологии в работата на държавната администрация в България“**

**II. Информация за източника на финансиране по Обособена позиция 3**

Услугата по обособена позиция 3 „Киберсигурност и възможности за приложение на иновативни технологии в работата на държавната администрация в България“ се провежда във връзка с изпълнението на Дейност 5 на проект с номер на договор за безвъзмездна финансова помощ BG05SFOP001-2.004-0004-C01 и наименование „Работим за хората“ укрепване капацитета на институциите за посрещане на предизвикателствата на съвременните публични политики“. Проектът се финансира от Оперативна програма „Добро управление“, съфинансирана от Европейския съюз чрез Европейския социален фонд.

**III. Максимална прогнозна стойност по Обособена позиция 3**

Прогнозната стойност на обществената поръчка по обособена позиция 3 е 25 000 (двадесет и пет хиляди) лева без ДДС. Определената прогнозна стойност се явява максимално допустима (максимален бюджет) по поръчката.

**Оферти, които надвишават максималната обща стойност на обществената поръчка, ще бъдат отстранени от участие и няма да бъдат оценявани.**

**IV. Изисквания към изпълнението на поръчката** **по Обособена позиция 3**

Изпълнението на Обособена позиция 3 следва да включва минимум следните дейности:

**Първа част:**

**Дейност 1:** Анализ на държавната политика в областта на киберсигурността. Обзор и анализ на регулаторните инструменти, политики и стратегии на НАТО и ЕС, които влияят на киберсигурността на България.

**Дейност 2:** Идентифициране на критични точки и перспективи. Представяне на ясна визия за подобряване на киберсигурността на публичния сектор в България, в т.ч:

* Представяне на система от мерки за повишаване капацитета на структури и звена в държавната администрация на България по въпроси свързани с киберсигурността.
* Проучване на възможности за изграждане на продуктивна връзка и взаимодействие между центрове за научни и приложни изследвания, водещи софтуерни и ИКТ фирми и публичния сектор в България
* Проучване на възможности за използване на различни механизми за подкрепа за стимулиране на международно сътрудничество във връзка с приоритетно развитие на цифровата икономика и намирането на иновативни решения за дейността на държавата и публичния сектор.

**Втора част:**

Втората част на изследването следва да включва представяне и анализ на възможностите за приложение на следните две иновативни решения в дейността на държавната администрация: използване на блокчейн технологии и изкуствен интелект.

**Дейност 3:** Общ преглед на блокчейн технологията. Сравнение между публични и частни блокчейни - особености, предимства и недостатъци. Анализ на същността и възможностите за приложение на блокчейн технологиите в работата на държавната администрация и връзката им с киберсигурността.

Възможности за използване на блокчейн технологията за сигурност съхраняване на записи и удостоверяване на обстоятелства. Сравнение с традиционни релационни (SQL) и нерационални(NoSQL) бази данни.

Изчисляване на ползите и разходите от внедряването на блокчейн технологии в някои публични регистри. Енергийни разходи, ефективност на решението, брой записи за минута, разходи за записи. Общи разходи за притежаване (TCO) на подобно решение. Оценка на очакваните ползи.

**Дейност 4:** Представяне на примери и визия за приложение на блокчейн в работата на държавната администрация, включително при изграждането и поддържането на публични регистри и очакваните резултати от това.

Преглед на международна практика за използване на блокчейн технологиите в публичния сектор (пр. Естония за здравни записи, САЩ - Министерство на отбраната).

**Дейност 5:** Анализ на възможностите за използване на изкуствен интелект и чатботове при предоставяне на услуги и комуникация с потребителите, както и за поддържане на киберсигурността.

* Проучване на световни практики за използване на AI при предоставяне на услуги и комуникация с потребители;
* Представяне на ползите от използването на този вид технология за всички заинтересовани страни;
* Представяне и обосновка на ресурсите необходими за внедряването на този тип технология.
* Предложения за приложения на чатботове в административни структури с ключов от гледна точка на оптимизацията на ресурси ефект.
* Извеждане на конкретни пилотни проекти за българската публична администрация (пр. търговски регистър, имотен регистър, регистър на особените залози и др.) Определяне на обхвата на проектите. Стъпки за внедряване на пилотен проект и оценка на резултатите.

Дейност 6: Представяне на визия за бъдещето. Очаквани резултати на всички нива, от внедряването на иновативни решения в дейността на държавната и публичния сектор

Общият обем на изследването следва да бъде минимум 100 максимум 200 стандартни страници.

**V. Условия и срок за приемане на изпълнение** **по Обособена позиция 3**

* Срокът за изпълнение на настоящата обществена поръчка е 4 месеца и започва да тече от датата на подписване на договора за възлагане на поръчката.
* Изпълнението на услугата следва да отговаря на поставените минимални изисквания на Възложителя относно съдържание, обхват и обем.
* Да бъдат спазени правилата на Оперативна програма „Добро управление“, в това число и изискванията в Единния наръчник на бенефициента за прилагане на правилата за информация и комуникация 2014 – 2020 г.
* Възложителят контролира работата по разработване на изследването през целия срок на договора.
* Изпълнителят предоставя на Възложителя разработения продукт предварително за преглед и коментари. Когато изработеното се отклонява от изискванията на Възложителя, Изпълнителят е длъжен да отстрани за своя сметка констатираните недостатъци в 5- дневен срок от уведомлението за това.
* Разработеният материал се предава лично от Изпълнителя в сградата на ИПА в гр. София, ул. Аксаков №1, ет.3, 1 бр. на хартиен носител, формат А-4 и 1 бр. на електронен носител.
* Дейността, предмет на поръчката, се приема с двустранен приемо-предавателен протокол, подписан от Възложителя и Изпълнителя. След одобрението на изследването от Възложителя, се съставя констативен протокол, подписан от двете страни.

**VII. Други**

1. Изисквания относно техническите възможности и/или квалификация за изпълнение на обществената поръчка.

1.1. Участниците следва да са изпълнили през последните 3 (три) години, считано от датата на подаване на офертата, най-малко една дейност, която е идентична или сходна с предмета на обществената поръчка по Обособена позиция № 3.

Под „дейност, с предмет, идентичен или сходен с този на поръчката” се разбира: разработване на изследвания, провеждане на проучвания и анализи с използването на различни методи за събиране и обработване на информация.

Дейностите може да са извършени при изпълнението на един или повече проекта/договори.

1.2. Участниците следва да разполагат с екип от персонал с определена професионална компетентност за изпълнение на поръчката. Минималните изисквания към ключовите експерти са, както следва:

**Ключов експерт 1 „Ръководител на екип“**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 2 “Анализ и проучване ”**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 3 “Киберсигурност и иновативни технологии ”**

Образование: с висше образование, образователно-квалификационна степен „бакалавър” в областта на „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.